Video A început concursul de pictură şi desen "Apa este viaţă"
S-au încheiat înscrierile la concursul de pictură și desen "Apa este viață" 2024, iar acum a început maratonul voturilor pe pagina de Facebook RAJA, unde au fost postate aproape 400 de lucrări. Acestea pot fi votate până duminică, 17 martie 2024. Potrivit reprezentanţilor companiei de apă, cele mai apreciate 25 de lucrări pentru fiecare categorie de vârstă vor fi evaluate de către o comisie de jurizare, care va ține cont de conceptul propus în acest an de ONU - Apa pentru pace, dar și de celelalte condiții stipulate în regulamentul de concurs. Reamintim că după încheierea perioadei de vot, primele 25 de lucrări votate de public pentru fiecare categorie de vârstă vor fi evaluate de către o comisie de jurizare, organizată la nivelul RAJA SA, care va desemna câștigătorii.
La final, se vor acorda câte trei premii (locurile I, II, III) și câte trei mențiuni pentru fiecare categorie de vârstă: locurile I - laptopuri, locurile II - tablete, locurile III - console Nintendo, mențiuni –vouchere la librăria Cărturești.
Comentează știrea
Nu există comentarii introduse pentru acest articol!
Articole pe aceeași temă
Joi, 09 Februarie 2023